EkBass/fiwiki-20250220-pages-articles huggingface dataset:
Painin maailmanmestaruuskilpailut 1973

Vuoden 1973 painin maailmanmestaruuskilpailut järjestettiin syyskuussa Teheranissa, Iranissa. Kisoissa painittiin kreikkalais-roomalaista painia ja vapaapainia kymmenessä painoluokassa. ==Mitalistit== ===Kreikkalais- roomalainen paini=== Painoluokka Kultaa Hopeaa Pronssia 48 kg Vladimir Zubkov Ryszard Swierad Ferenc Seres 52 kg Nicu Ginga Jan Michalik Rahim Aliabadi 57 kg Józef Lipień Rustam Kasakov Hristo Traikov 62 kg Kazimierz Lipień Anatoli Kavkajev László Réczi 68 kg Šamil Hisamutdinov Sreten Damjanović Heinz-Helmut Wehling 74 kg Ivan Kolev Jan Karlsson Klaus-Peter Göpfert 82 kg Leonid Liberman Milan Nenadić Miroslav Janota 90 kg Valeri Rezantsev Czesław Kwieciński Stojan Ivanov 100 kg Nikolai Balbošin Kamen Lozanov Andrzej Skrzydlewski yli 100 kg Aleksandăr Tomov Petr Kment Šota Morsiladze ===Vapaapaini=== Painoluokka Kultaa Hopeaa Pronssia 48 kg Roman Dmitrijev Hasan Isajev Orchirdolgor Enhtaivan 52 kg Ibrahim Javadi Arsen Allahverdijev Yuji Takada 57 kg Mohsen Farahvashi Migid Choilogdorj Vladimir Jumin 62 kg Zagalav Abdulbekov Heinz Stahr Mohammadreza Navai 68 kg Lloyd Keaser Nasrula Nasrulajev János Kocsis 74 kg Mansour Barzegar Ruslan Ašuralijev Jan Karlsson 82 kg Vasili Šulžin Vasile Iorga Ismail Abilov 90 kg Levan Tediašvili Horst Stottmeister Benjamin Peterson 100 kg Ivan Jarygin József Csatári Dimitar Jekov yli 100 kg Soslan Andijev Bojan Bojev Ladislau Simon ==Lähteet== * FILA:n tietokanta 1973 Luokka:Vuoden 1973 urheilu Maailmanmestaruuskilpailut 1973 Luokka:Teheranin urheilu
Die Band, die sie Pferd nannten

Die Band, die sie Pferd nannten on Die Ärzten neljäs DVD, joka julkaistiin 23. elokuuta 2004. DVD on nauhoitettu yhtyeen Jenseits der Grenze des Zumutbaren -kiertueen keikalla 13. ja 14. joulukuuta 2003. == Kappalelista == DVD 1 # Nicht allein # 2000 Mädchen # Richtig schön evil # Hurra # Geld # Motherfucker 666 # Der Optimist # Deine Schuld # T-Error # Mach die Augen zu # Wie am ersten Tag # Grace Kelly # Nichts in der Welt # Anti-Zombie # Geisterhaus # Alleine in der Nacht # Die klügsten Männer der Welt # Opfer # WAMMW # Yoko Ono # Bravopunks # Rock Rendezvous # Ein Sommer nur für mich # Die Nacht # Kopfüber in die Hölle # Wie es geht :Bonus # Teenager Liebe # Du willst mich küssen # Rebell DVD 2 # Dinge von denen # Unrockbar # Meine Ex(plodierte Freundin) # Schrei nach Liebe # Langweilig # Medley: #* Ohne dich #* Paul #* Quark #* Schunder-Song #* Meine Freunde #* Nie wieder Krieg, nie wieder Las Vegas! #* Rettet die Wale #* Der lustige Astronaut #* Las Vegas # Monsterparty # FaFaFa # Ist das alles? # Manchmal haben Frauen... # Westerland # Zu spät :Bonus # Komm zurück # Gib mir Zeit # Angeber Luokka:Die Ärzten albumit Luokka:Musiikki-DVD:t
Sreten Damjanović

Sreten Damjanović (s. 1. tammikuuta 1946) on jugoslavialainen kreikkalais- roomalaisen tyylin painija. Hän on kotoisin Vojvodinasta. Damjanović voitti maailmanmestaruuden 68 kilogramman painoluokassa 1971 Sofian MM-kisoissa, missä hän voitti loppuottelussa DDR:n Klaus-Peter Göpfertin. Kaksi vuotta aikaisemmin hän voitti Euroopan mestaruuden Modenan EM-kisoissa. Damjanović on lisäksi saavuttanut MM-hopeaa 1969 Mar del Platasta ja 1973 Teheranista, sekä EM-hopeaa 1970 Berliinistä ja EM-pronssia 1973 Helsingistä. Välimeren kisoista hän saavutti kultaa vuosina 1971 ja 1977, ja hopeaa vuonna 1967. Seuratasolla hän edusti Subotican Spartakia. ==Aiheesta muualla== * Sreten Damjanović FILA:n tietokannassa Luokka:Jugoslavialaiset kreikkalais-roomalaisen tyylin painijat Luokka:Vuonna 1946 syntyneet Luokka:Elävät henkilöt
Georgi Mărkov

Georgi Mărkov (s. 5. huhtikuuta 1946) on bulgarialainen kreikkalais- roomalaisen tyylin painija. Mărkov voitti maailmanmestaruuden 62 kilogramman painoluokassa 1971 Sofian MM-kisoissa, missä häntä oli loppuottelussa vastassa Puolan Kazimierz Lipień. Seuraavana vuonna Mărkov voitti Euroopan mestaruuden huhtikuussa Katowicen kisoissa, missä hän kohtasi loppuottelussa Suomen Martti Laakson, ja syyskuussa olympiakultaa Münchenin olympialaisissa (loppuotteluvastustaja DDR:n Heinz-Helmut Wehling). Mărkov saavutti lisäksi EM-hopeaa 1974 Madridista ja MM-pronssia 1970 Edmontonista. ==Lähteet== * Georgi Markov FILA:n tietokannassa Luokka:Bulgarialaiset kreikkalais- roomalaisen tyylin painijat Luokka:Bulgarialaiset olympiavoittajat Luokka:Vuonna 1946 syntyneet Luokka:Elävät henkilöt
Georgi Markov

Georgi Markov voi tarkoittaa seuraavia henkilöitä: *Georgi Markov (s. 1972), bulgarialainen jalkapalloilija *Georgi Mărkov (s. 1946), bulgarialainen painija *Georgi Markov (s. 1978), bulgarialainen painonnostaja *Georgi Markov (1929–1978), bulgarialainen toimittaja * Georgi Markov (1911–1991), venäläinen neuvostokirjailija
FIFA-hymni

FIFA-hymni on sähköurkuri Franz Lambertin vuonna 1994 säveltämä musiikkikappale, joka soitetaan jalkapallon maaotteluissa pelaajien tullessa kentälle. Ensimmäistä kertaa se oli käytössä 1994 MM-kilpailuissa. Musiikkikappale ei ole yleisessä levityksessä.http://www.fifa.com/newscentre/news/newsid=85964.html ==Lähteet== Luokka:Musiikkikappaleet
Vaskojoki

[ { "type": "ExternalData", "service": "geoline", "ids": "Q1351635", "properties": { "stroke": "#00BFFF", "stroke-width": 3, "stroke-opacity": 1 } } ] Vaskojoki () on jyrkkälaaksoinen joki, joka sijaitsee Lemmenjoen kansallispuistossa läntisessä Inarissa. Vaskojoki alkaa useana sivujokena Kietsimä- ja Maarestatuntureilta ja laskee Paatariin. Paatarin vedet laskevat edelleen Juutuanjokea pitkin Inarijärveen. Vaskojoen rannat ovat enimmäkseen saraluhtia ja tulvanevoja. Joki on yhteensä noin 110 kilometriä pitkä. == Lähteet == * * * * Luokka:Inarin joet Luokka:Vaskojoen valuma-alue
Tenniöjoki

Tenniöjoki on Kemijoen vasen sivujoki Sallassa Suomessa ja Kantalahden piirissä Murmanskin alueella Venäjällä. ==Hydrologia== Joki on 126 kilometriä pitkä, ja 62 kilometriä siitä on Suomen puolella. Tenniöjoen valuma-alue on noin 4 140 neliökilometriä ja valuma-alueen vesipinta-ala noin 300 hehtaaria. Vesistön keskivirtaama on 49 kuutiometriä sekunnissa. ==Kulku== Joki saa alkunsa ja laskee Kemijokeen Suomen puolella mutta virtaa yläjuoksultaan ylintä latvaa lukuun ottamatta Venäjän puolella. Tenniön latva on kaksihaarainen: oikeanpuoleinen haara, Lautakotaoja, alkaa Sorsatunturin Venäjän-puoleiselta alueelta ja toinen haara virtaa valtakuntainrajan tuntumassa. Joen Venäjän puoleisella osalla sen laajentumina ovat Tenniöjärvi ja Sotkajärvi. Suomen puolella Tenniöjoki virtaa ensin Sallan kunnan alueella ja laskee Kemijokeen Savukosken kirkonkylän lähellä. ==Sivujoet== Jokeen laskevat sen alajuoksulla Suomen puolella koillisesta Naruskajoki ja kaakosta Kuolajoki, joka myös saa alkunsa Venäjän puolelta. Pienempiä sivujokia ovat Suomen puolella Sieri-, Kuosku- ja Sappioja, luoteesta Maltio- ja Karhujoki, pohjoisesta Pyhäjoki ja Iso Ulmoja sekä monia pienempiä ojia. Venäjän puolella suurin sivujoki on jokeen kaakosta laskeva Nurmijoki. ==Historiaa== Ennen toista maailmansotaa koko joki valuma-alueineen oli osa Suomea. Kun noin puolet Sallan kunnasta käsittänyt Sallan–Kuusamon alue sodan lopulla vuonna 1944 luovutettiin Neuvostoliitolle, tuli pääosa joen yläjuoksusta valuma- alueineen ylintä latvaa lukuun ottamatta kuulumaan Neuvostoliittoon ja sittemmin Venäjään. == Lähteet == * * * === Viitteet === == Aiheesta muualla == Luokka:Ylä-Kemijoen valuma-alue Luokka:Murmanskin alueen joet Luokka:Kantalahden piiri Luokka:Savukosken joet Luokka:Sallan joet Luokka:Sallan–Kuusamon alueen joet Luokka:Suomen ja Venäjän raja
Stentti

Stentti on yleensä metallista valmistettu verkkoputki, jota käytetään tukemaan ja pitämään auki verisuonia tai muita tiehyitä sisäpuolelta. ==Aiheesta muualla== Luokka:Implantit Luokka:Kardiologia Luokka:Radiologia es:Stent
Pelopidit

Pelopidien sukukunta () käsittää kreikkalaisessa mytologiassa ensisijaisesti Pelopsin kaksi poikaa – Atreuksen ja Thyesteen. Laajemmassa yhteydessä pelopideiksi voidaan kutsua kaikkia Pelopsista periytyviä jälkipolvia. Luokka:Kreikkalainen mytologia
Jeesus (elokuva)

Jeesus (, myös nimellä The Jesus Film) on vuonna 1979 valmistunut yhdysvaltalainen elokuva. Elokuva perustuu Luukkaan evankeliumin kuvaukseen Jeesuksen elämästä, kuolemasta ja ylösnousemuksesta. Se on käännetty 1 070 eri kielelle. Elokuvasta on tehty myös lyhennetty lasten versio Jeesuksen jäljillä, josta on tehty käännös 132 kielelle. Jeesus-elokuvan ovat ohjanneet australialainen Peter Sykes ja englantilainen John Kirsh. Jeesuksen roolissa nähdään Brian Deacon. Jeesusta on sanottu maailman katsotuimmaksi ja laajimmin levitetyksi elokuvaksi, sillä sitä käytetään edelleen ahkerasti lähetystyössä ja erilaisissa evankelioivissa missioissa sekä uskontotunneilla kouluissa. Elokuvaa on jaettu aktiivisesti myös Suomessa. Alun perin Jeesuksen taustalla on maailmanlaaja evankelioimisjärjestö Campus Crusade for Christ. Se tuotti elokuvan, joka tuli Yhdysvalloissa teattereihin loppuvuodesta 1979. Elokuvan tuotantokustannukset olivat kuusi miljoonaa silloista dollaria. Jeesus- elokuvan levittämiseksi ja käyttämiseksi evankelioimisen välineenä perustettiin The Jesus Film Project. The Jesus Film Projectin tuorein elokuva on vuonna 2008 ensi-iltansa saanut Jeesuksen elämää naisnäkökulmasta tarkasteleva Magdalena: Released from Shame. == Lähteet == == Aiheesta muualla == * * Jesus Film Media: Jeesus-elokuvan suomenkielinen versio Luokka:Vuoden 1979 yhdysvaltalaiset elokuvat Luokka:Raamattuun pohjautuvat elokuvat
Petra Wimbersky

Petra Wimbersky (s. 9. marraskuuta 1982 München) on saksalainen jalkapalloilija, pelipaikaltaan keskushyökkääjä. Wimbersky pelasi junioriaikoinaan TSV Ottobrunnin ja SpVgg Unterhachingin joukkueissa. Ammattilaisuransa hän aloitti vuonna 1999, jolloin hän siirtyi Bayern Münchenin riveihin. Hän pelasi siellä vuoteen 2002 asti, ennen kuin solmi sopimuksen 1. FFC Turbine Potsdamin kanssa. Vuonna 2006 hän siirtyi pelaamaan nykyiseen seuraansa 1. FFC Frankfurtiin. Maajoukkueessa Wimbersky on pelannut vuodesta 2001 lähtien, ja on tähän mennessä tehnyt 16 maalia ja pelannut 70 ottelua. Hän oli voittamassa maailmanmestaruutta vuonna 2007 ja olympiapronssia Ateenasta 2004. == Lähteet == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1982 syntyneet Luokka:Elävät henkilöt
Cuyahogan piirikunta

Cuyahogan piirikunta on piirikunta Ohiossa, Yhdysvalloissa, jonka hallintokeskus ja suurin kaupunki on Cleveland. Se on väkiluvultaan toiseksi suurin Ohion piirikunnista. ==Maantiede== Cuyahogan naapuripiirikuntia ovat Lake koillisessa, Geauga idässä, Summit etelässä, Medina lounaassa, Lorain lännessä ja Portage kaakkoiskulmassa. Osa Cuyahoga Valleyn kansallispuistoa Cuyahogan piirikunnan alueella. ==Väestö== Piirikunnassa oli vuoden 2010 väestönlaskennassa 1 280 122 ihmistä. Etniset ryhmät jakautuivat valkoisiin (63,6%), mustiin (29,7%), alkuperäisamerikkalaisiin (0,2%) ja aasialaisiin (2,6%). Köyhyysrajan alapuolella oli 18,9% vuonna 2009. == Hallinto ja politiikka == Lakewoodin pormestari Ed FitzGerald (demokraatti) valittiin Cuyahogan ensimmäiseksi piirikuntajohtajaksi marraskuussa 2010. Hän sai 45 % äänistä voittaen republikaani Matt Dolanin, joka sai 31 %. ==Liikenne== === Ilmailu === Cleveland-Hopkinsin kansainvälisellä lentoasemalla on keskimäärin 240 päivittäistä lähtöä ja vuonna 2012 matkustajia oli yli 9 miljoonaa. Erie- järven rannassa lähellä Clevelandin keskustaa sijaitsee Burke Lakefront Airport.FAA INFORMATION EFFECTIVE 12 DECEMBER 2013 Esikaupunkialueella toimii piirikunnan omistama Cuyahoga County Airport -lentokenttä, joka palvelee myös Laken ja Geaugan piirikuntia. === Tieliikenne === Interstate-tiet Kyltti Nimi Alkupiste Päätepiste Interstate 71 Louisville Cleveland Interstate 271 Medina Township Willoughby Hills Interstate 77 Columbia (Etelä-Carolina) Cleveland Interstate 680 San Francisco Teaneck ==Lähteet== == Aiheesta muualla == *
Kynosarges

Kynosarges () oli antiikin Ateenassa sijainnut Herakleelle omistetty julkinen gymnasion. Se liitettiin myös Herakleen äitiin Alkmeneen, hänen vaimoonsa Hebeen ja apulaiseensa Iolaokseen.Pausanias, 1.19.3. Kynosarges oli yksi Ateenan kolmesta merkittävimmästä koulusta Platonin Akatemian ja Aristoteleen Lykeionin ohella. Se sijaitsi kaupungin kaakkoispuolella juuri kaupunginmuurin ulkopuolella, Diomea-portin suunnassa ja Ilissos-joen eteläpuolella. Paikan koiraan (, kynos) viittaava nimi on ollut arvoitus jo antiikin aikana. Erään kertomuksen mukaan ”valkoinen” tai ”nopea” (, argos) koira olisi syönyt Herakleelle tuodun uhriaterian alttarilta. Näin paikka sai nimen (kynos argou) eli Kynosarges. Kynosarges oli paikka jossa Sokrateen oppilas kyynikko Antisthenes opetti. Tämän seurauksena paikka antoi nimen koko kyynikoiden koulukunnalle. == Lähteet == == Aiheesta muualla == * Luokka:Antiikin Ateenan rakennukset ja rakennelmat Luokka:Gymnasionit
Genisteiini

Genisteiini eli genisteini (C15H10O5) on isoflavoneihin kuuluva flavonoidi. Genisteiiniä esiintyy kasveissa kuten esimerkiksi sinimailasessa (Medicago sativa). Eläimissä se saa aikaan estrogeenisiä vaikutuksia. Genisteiini löydettiin ensimmäisen kerran pensasväriherneestä (Genista tinctoria) 1899, jonka suvun tieteellisestä nimestä aine on saanut nimensä. Genisteiinin moolimassa on 270.24 g/mol, sulamispiste 297–298 °C ja CAS-numero 446-72-0. Genisteiini ei liukene veteen. ==Lähteet== == Aiheesta muualla == *Terveysportti: Genisteini *DrugBank: Genistein *Human Metabolome Database: Genistein *Kyoto Encyclopedia of Genes and Genomes (KEGG): Genistein *ChemBlink: Genistein *PubChem: Genistein *Liber Herbarum II: Genisteiinia sisältäviä kasveja *Dr. Duke's Phytochemical and Ethnobotanical Databases: Genistein Luokka:Flavonoidit
Lamelli

Lamelli voi tarkoittaa ainakin seuraavia: * ohut levy tai liuska, jollaisia voidaan käyttää lamelli- tai laminaattirakenteissa * lamelli, kerrostalon porraskäytävän ja siihen liittyvien tilojen muodostama kokonaisuus. ==Lähteet==
Medeia (yhtye)

Medeia on vuonna 2002 perustettu tamperelainen metallimusiikkia soittava yhtye. Yhtye julkaisi täysin itsenäisesti debyyttialbuminsa Quantum Holocaust: World Dominationin kesällä 2006. Levyn painos on nyttemmin myyty loppuun. Vuoden 2008 alkupuolella Medeia solmi levytyssopimuksen Fullsteam Records -levy-yhtiön kanssa ja julkaisi vielä samana keväänä nimeään kantavan EP:n, joka koostuu myös muilla julkaisuilla esiintyvästä kappalemateriaalista. Yhtyeen toinen LP Cult julkaistiin 17. syyskuuta 2008. Levy nousi Suomen viralliselle albumilistalle sijalle 28.http://medeiaband.com/index.php?q=biography 25\. toukokuuta 2011 julkaistiin Medeian kolmas albumi Abandon All, joka puolestaan siivitti yhtyeen Suomen virallisen albumilistan sijalle 11 sekä Rumba-listan sijalle 2. Yhtyeen tuorein studioalbumi, Iconoclastic, julkaistiin lokakuussa 2013. Toukokuussa 2014 laulaja Keijo Niinimaa erosi yhtyeestä. Tilalle otettiin yhtyeen kanssa ennenkin keikoilla esiintynyt Frans Aalto. Yhtye lopetti marraskuussa 2024https://www.instagram.com/medeiaband/p/DAnMc4HN9jQ/ == Kokoonpano == * Frans Aalto – laulu * Samuli Peltola – kitara, taustalaulu * Laura Dziadulewicz – piano, syntetisaattori, taustalaulu * Samuli Kuusinen – basso, taustalaulu * Janne Putkisaari – rummut * Pekko Mörö – kitara === Entiset jäsenet === * Keijo Niinimaa – laulu * Teemu Karjalainen – laulu * Jussi Kahola – basso ==Diskografia== ===Studioalbumit=== * * * * * https://www.levykauppax.fi/artist/medeia/xenosis/#598803 ===EP:t=== * * * Mother of Lies (2024) ===Musiikkivideot=== * Cold Embrace (2008) * Descension (2009) * The Unseen (2009) * Antichristmas (2009) * We All Fail (2010) * The Ultimate Disconnect From Humanity (2011) * Abandon All (2011) * Misery Prevails (2013) * The Dominant Species (2014) * Mother of Lies (2024) == Lähteet == ==Aiheesta muualla== *Medeian virallinen sivusto * *Medeia Twitter- sivustolla *Medeian YouTube-kanava Luokka:Suomalaiset progressiiviset metalliyhtyeet Luokka:Suomalaiset death metal -yhtyeet Luokka:Deathcore- yhtyeet
Test for Echo

Test for Echo on kanadalaisen rock-yhtyeen Rushin kuudestoista studioalbumi, joka julkaistiin vuonna 1996. ==Kappaleet== Kaikki kappaleet kirjoittaneet Alex Lifeson, Geddy Lee ja Neil Peart # Test for Echo - 5:55 # Driven - 4:27 # Half the World - 3:24 # The Color of Right - 4:48 # Time and Motion - 5:01 # Totem - 4:58 # Dog Years - 4:55 # Virtuality - 5:43 # Resist - 4:23 # Limbo - 5:29 # Carve Away the Stone - 4:07 ==Kokoonpano== *Geddy Lee - basso, koskettimet, laulu *Alex Lifeson - kitarat *Neil Peart - rummut, lehmänkellot ja muut lyömäsoittimet ==Listasijoitukset== Albumi - Billboard (Pohjois- Amerikka) Vuosi Lista Sijoitus 1996 Billboard 200 5 Suomen virallinen lista 10 == Lähteet == Luokka:Vuoden 1996 albumit Luokka:Rushin albumit
GIP

GIP () on hormoni. GIP:iä erittyy ohutsuolesta. GIP estää suolahapon ja pepsiinin eritystä ja lisää insuliinintuotantoa. ==Lähteet== Gip Luokka:Peptidit
Imo (osavaltio)

Imo on yksi Nigerian 36 osavaltiosta. Se sijaitsee maan kaakkoisosassa. Sen pinta-ala on 5 530 neliökilometriä. World Gazetteer Vuonna 2006 Imossa oli 3 935 000 asukasta. Suuri osa väestöstä kuuluu igboihin. Online Nigeria Imon pääkaupunki on Owerri, jossa asuu 416 024 asukasta. World Gazetteer == Lähteet == Luokka:Nigerian osavaltiot
Noël Delberghe

Noël Delberghe (25. joulukuuta 1897 - 15\. syyskuuta 1965) oli ranskalainen vesipalloilija, joka oli mukana Ranskan kultaa voittaneessa joukkueessa Pariisin olympialaisissa 1924. Hän pelasi turnauksessa kaikki viisi ottelua ja teki yhden maalin. ==Aiheesta muualla== *Databaseolympics.com Luokka:Ranskalaiset vesipalloilijat Luokka:Ranskalaiset olympiavoittajat Luokka:Vuonna 1897 syntyneet Luokka:Vuonna 1965 kuolleet
Karstulan taistelu

Karstulan taistelu käytiin Suomen sodan aikana 21. elokuuta 1808 Karstulassa Keski-Suomessa. Vastakkain olivat everstiluutnantti Otto von Fieandtin 1 250 miehen ruotsalais-suomalainen osasto ja kenraali Jegor Vlastovin 4 000 miehen venäläisosasto. Ruotsalais-suomalaisten joukkojen Karstulassa kärsimä tappio päätti heidän keväästä jatkuneen hyökkäyksensä lännessä, ja aloite siirtyi venäläisille. Venäläiset yrittivät aluksi hyökätä ruotsalaisten Höylänsalmen pohjoisrannalla sijainneita puolustusasemia vastaan, mutta nämä yritykset epäonnistuivat. He aloittivat tämän jälkeen kahden osaston voimin saarrostusliikkeen ruotsalaisten selustaan ja saivat lyötyä puolustajien joukot hajalle. Pakoon lähteneet von Fieandtin joukot saatiin koottua vasta Vetelissä. Sotilaita oli jäljellä 354, joten von Fieandtin tappiot olivat noin 900 miestä. J. L. Runeberg kuvaa Karstulan taistelua Vänrikki Stoolin tarinoiden runossa ”Otto von Fieandt”. Höylänsalmen sillan pielessä Karstulassa sijaitsevat Fieandtin kivet, joiden luona von Fieandtin kerrotaan johtaneen taistelua piippuaan poltellen. Karstulan kappelissa ylimääräisenä pappina toiminut Carl Gustaf Björklund kirjoitti taistelun kulusta noin kolmen vuoden kuluttua aikalaiskuvauksen kirkonkirjan sisäkansiin. == Lähteet == * Reino Kallio, Vanhan Saarijärven historia. Jyväskylä 1972, s. 501–504. * Pekka Kemppainen: Suomen sota 200 v * Eskoff antiikkisivut: Suomen sota 1808-1809 == Aiheesta muualla == * K. I. Karttunen : Karstulan taistelu Otto von Fieandtin muistiinpanojen valossa, Hakkapeliitta, 27.08.1935, nro 35, s. 12, Kansalliskirjaston digitaaliset aineistot * "Karstulan sota", Hakkapeliitta, 03.01.1939, nro 1, s. 40, Kansalliskirjaston digitaaliset aineistot * Karstulan taistelu vanhojen kansanmiesten kertomana. Lisäpiirteitä ja oikaisuja, Hakkapeliitta, 07.02.1939, nro 6, s. 20, Kansalliskirjaston digitaaliset aineistot Luokka:Suomen sodan taistelut Luokka:Karstula Luokka:Vuoden 1808 sotahistoria Luokka:Keski-Suomen historia
Calonarius elegantissimus

Calonarius elegantissimus on rikinkeltainen seitikkilaji. Sienen jalka on aluksi keltainen ja vanhemmiten ruskea. Heltat ovat aluksi kellertävät, sitten oliivinväriset. Sienen maku on mieto. Se kasvaa pyökkimetsissä Keski- Euroopassa. Suomesta ei tunneta yhtään löytöä. Calonarius elegantissimus viihtyy erityisesti luonnollisissa tai lähes luonnollisissa vanhoissa metsissä, joissa on runsasti kariketta. Laji vaatii myös kalkkipitoisen maaperän. Se on lajina harvinainen, ja sen elinympäristöt ovat vuoden 1970 jälkeen vähentyneet viidenneksellä. Kansainvälinen luonnonsuojeluliitto pitää lajia silmälläpidettävänä. == Lähteet == == Aiheesta muualla == * Biopix Kuvia Luokka:Cortinariaceae
Markantalo

Markantalo oli suomalainen kodintekniikkaan erikoistunut kauppaketju. Vuonna 1978 perustetun yrityksen ensimmäinen toimipaikka oli Vantaan Ylästössä. Ketjun myymälät suljettiin vuonna 2009 ja verkkokauppa helmikuussa 2016. Yrityksen toimitusjohtana toimi Ritva Irmeli Rytkönen. Markantalon omisti sama pörssiyhtiö DSG international plc, joka omistaa myös samalla toimialalla toimivan Gigantin. Helmikuun 2016 alussa Markantalon liiketoiminnot yhdistyivät osaksi Giganttia. ==Historia== Mikko Liettilä perusti vuonna 1976 Vantaalle Tarkantalon, jonka nimi muutettiin myöhemmin Markantaloksi. Vuonna 1986 Markantalo myytiin Eino ja Martti Kaartiselle sekä Erkki Tuoviselle. Toimipaikkojen määrä nousi, ja syksyllä 2000 suurimmaksi omistajaksi tuli pääomasijoittaja Helmet Capital . Markantalo alkoi Helmetin omistuksessa laajeta ostamalla kuihtuvia mutta yhä paikkakunnallaan tunnettuja kodinkoneliikkeitä, joiden kauppiaista tuli ketjun myymäläpäälliköitä. Ketju keskittyi isoihin kodinkoneisiin eikä myynyt tietotekniikkaa lainkaan, aluksi ei matkapuhelimiakaan. Sillä oli vuonna 2000 kuusi, vuonna 2003 seitsemäntoista ja vuonna 2006 jo 21 myymälää, 170 työntekijää ja 76 miljoonan euron liikevaihto. Tuona vuonna Gigantin omistava DSGI osti Markantalon osaksi Elkjøp-konsernia 49 miljoonalla eurolla. Markantalon vanha johto jatkoi, mutta hallituksen puheenjohtajaksi nousi DSG Finlandin maajohtaja Irmeli Rytkönen. Rytkösestä tuli Markantalon uusi toimitusjohtaja. Vuonna 2009 Markantalossa aloitettiin 256 työntekijää koskevat yt-neuvottelut ja 19 myymälää lopetti. Syynä lopettamiseen oli kannattamaton toiminta. – arkistoitu verkkoversio ==Lähteet== ==Aiheesta muualla== Luokka:Entiset suomalaiset kodintekniikkakaupat Luokka:Entiset suomalaiset vähittäiskaupan yritykset
Tuoksuseitikki

Tuoksuseitikki (Calonarius osmophorus, syn. Cortinarius osmophorus) on kupera, punaruskea seitikkilaji. Lakissa erottuu suojusjätteitä. Jalka on vaalea ja siinä on rengas. Malto on vaaleankeltaista. Sienen heltat ovat valkoiset ja muuttuvat myöhemmin okranväriset ja lopulta tummanruskeat. Sieni kasvaa kalkkimailla pyökkimetsissä. Sienestä ei tunneta yhtään löytöä Suomesta. == Lähteet == Luokka:Cortinariaceae
Keltanuppiseitikki

Keltanuppiseitikki (Cortinarius fulmineus) on laakea, limainen oranssin- tai kellanruskea seitikkilaji. Lakin keskustassa on pieniä punertavia suomuja. Jalka on keltainen, heltat keltaiset ja tummuvat myöhemmin ruosteenruskeiksi. Sieni kasvaa pyökkimetsissä Keski-Euroopassa. Sientä ei ole tavattu Suomesta. == Lähteet == Luokka:Seitikit
Pyökkiseitikki

Pyökkiseitikki (Cortinarius anserinus) on kupera, oljenkeltainen seitikkilaji. Sen heltat ovat aluksi siniharmaat ja myöhemmin harmaanruskeat. Jalka on ylhäältä violetti, alhaalta vaalea. Seitikki kasvaa pyökkimetsissä Keski- Euroopassa eikä sitä esiinny Suomessa. == Lähteet == == Aiheesta muualla == * Biopix kuvia Luokka:Seitikit
Ruskonuppiseitikki

Ruskonuppiseitikki (Calonarius rufo-olivaceus, syn. Cortinarius rufo- olivaceus) on laakea, kuparinvärinen tai harmaanvioletti (nuorena) seitikkilaji. Sen heltat ovat aluksi oliivinväriset ja myöhemmin muuttuvat ruosteenruskeiksi. Jalka on valkoinen ja siinä on violetinsävyä. Seitikki maistuu kitkerältä eikä ole ruokasieni. Se kasvaa pyökkipuiden seuralaisena Keski-Euroopassa eikä sitä esiinny Suomessa. == Lähteet == == Aiheesta muualla == * Cortinarius.com Luokka:Cortinariaceae
Lamelli (arkkitehtuuri)

Lamelli tarkoittaa arkkitehtuurissa samanlaisena toistuvaa rakennusyksikköä. Yleensä lamelli on kerrostalon porraskäytävän ja siihen avautuvien huoneistojen sekä muiden tilojen muodostama kokonaisuus, porrasjakso. Lamelli voi olla myös rivi- tai ketjutalon osa, joka koostuu yhden asuntoyksikön tiloista.CD-Perussanakirja 1997 Lamelleista koostuvia pitkänomaisia kerrostaloja kutsutaan lamellitaloiksiAikio ja Vornanen 1993, s. 373 , aikaisemmin myös kaitiotaloiksiFacta2001, WSOY 1981, 7. osa, palsta 432. Ennen lamellitalo-sanan vakiintumista asemakaavaopin professori Otto-Iivari Meurman esitti teoksessaan Asemakaavaoppi vuonna 1947, että tällaista taloa nimitettäisiin kaitiotaloksi.Hurtta, Matti: Kuusikymmenvuotias lähiö Viitattu 15.10.2013 Yhtenä esimerkkinä lamellirakennuksesta on Niinisalon tykistöprikaatin kasarmirakennus. Kyseessä on kolmikerroksinen rivitalokiinteistö, joka jakautuu A-, B- ja C-lamelleihin. Töölöön valmistui lamellitaloja jo 1936. Juttu oli Helsingin Sanomissa 23.1.1936. == Katso myös == * Pistetalo == Lähteet == * Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * CD- Perussanakirja 1997. Kotimaisten kielten tutkimuskeskuksen julkaisuja 94. ISBN 951-37-2076-4 === Viitteet === Luokka:Arkkitehtuurin käsitteet
Asterix ja normannien maihinnousu

Asterix ja normannien maihinnousu () on yhdeksäs Ranskassa, ja kahdeksas Suomessa julkaistu Asterix seikkailee -albumi. Se julkaistiin vuonna 1966 Ranskassa, ja vuonna 1970 Suomessa. == Lähteet == * Suomessa julkaistut Asterix-sarjakuvat, Kimmo Lakoma Luokka:Asterix seikkailee -sarjakuva-albumit Luokka:Vuoden 1966 kirjat
Purppuranuppiseitikki

Purppuranuppiseitikki (Thaxterogaster purpurascens, syn. Cortinarius purpurascens) on punaruskea ja violettireunainen seitikkeihin kuuluva sieni. Nuoren sienen heltat ovat violetit. Sienen vanhetessa ne tummuvat ruosteenruskeiksi. Jalka ja malto ovat violetteja. Sieni on kohtalaisen yleinen koko Suomen havumetsissä. Seitikki ei ole ruokasieni. == Lähteet == == Aiheesta muualla == * Valokuvia The Phlegmacium Website Luokka:Cortinariaceae
Nuijaseitikki

Nuijaseitikki (Cortinarius varius, aikaisemmin "ruskea nuppiseitikki" tai "nuijajalkaseitikki") on limainen ja okranvärinen tai ruskeankeltainen seitikki. Sienen lakki on punaruskea keskeltä. Nuoren sienen heltat ovat sinivioletit ja myöhemmin kanelinruskeat. Jalka on nuijamainen ja valkoinen. Sieni kasvaa havumetsissä kalkkimailla. Sieni on melko harvinainen, ainakin Suomessa. Sieni on myrkytön, ja Keski-Euroopassa nuijaseitikkiä käytetään ruokasienenä. == Lähteet == Luokka:Seitikit
Mesinuppiseitikki

Mesinuppiseitikki (Thaxterogaster multiformis, syn. Cortinarius multiformis) on lakiltaan kupera, oranssin- tai kellanruskea seitikki. Se näyttää samalta kuin syötäväksi kelpaava kehnäsieni. == Ulkonäkö ja koko == Nuoren sienen heltat ovat harmaanvaaleat ja muuttuvat iän myötä ruskeiksi. Jalka on vaalea tai kellanruskea. Loppukesällä ja syksyllä sieni kasvaa yleisenä kuusikoissa. == Lähteet == == Aiheesta muualla == * Laji.fi: mesinuppiseitikki (Cortinarius multiformis) * Mushroom Hobby valokuvia Luokka:Cortinariaceae
Red Bull Street Style

Red Bull Street Style on kansainvälinen freestylejalkapallotapahtuma. Red Bull Street Style järjestettiin ensimmäistä kertaa nimellä Red Bull Reacción Etelä- Amerikassa vuonna 2007. Vuodelle 2008 tapahtuman nimi muuttui Red Bull Street Styleksi ja se laajeni myös muille mantereille. Lajin ensimmäinen kansainvälinen finaali järjestettiin São Paulossa Brasiliassa marraskuussa 2008. Red Bull Street Stylessa kaksi pelaajaa kilpailevat vastakkain battle- tyyliin. Pelaajilla on kolme minuuttia aikaa näyttää taitonsa kolmelle tuomarille, jotka päättävät jatkoonmenijän. Kriteereitä ovat tekniikka, luovuus ja mielikuvitus. Suomessa vuonna 2008 Red Bull Street Stylen karsinnat pidettiin Helsingin Kampissa lauantaina 6. syyskuuta 2008. Tapahtuman voittaja Daniel Antman edusti Suomea São Paulon finaalissa. Vuoden 2009 Suomen finaali järjestettiin jälleen Helsingin Kampissa 12. kesäkuuta 2009. Voittajaksi selviytyi Yakill Reyes Ramu. Yakill lähti haastamaan maailman freestylefutiksen eliitin Red Bull Street Stylen maailmanfinaaliin Etelä- Afrikkaan keväällä 2010. ==Aiheesta muualla== *Tapahtuman kotisivut Luokka:Kansainväliset jalkapallokilpailut Luokka:Red Bull
Lenni

Lenni on suomalainen miehen etunimi. Alkuperältään se on Lennartin ja sen kantanimen Leonardin kutsumamuoto. Leonard on alkuperältään germaaninen nimi, joka tarkoittaa rohkeaa leijonaa. Lenni oli jo 1800-luvulla käytössä sekä miehen että naisen etunimenä, mutta oli varsin harvinainen. Viime vuosikymmeninä se on noussut suosioon pojannimenä. Kaikkiaan Lenni-nimisiä miehiä on merkitty Väestörekisteriin vuoden 2019 loppuun mennessä 4 219 ja naisia noin 50. Suurin osa Lenni-nimisistä on syntynyt vuoden 2000 jälkeen. Sen sijaan lähes kaikki Lenni-nimiset naiset ovat syntyneet ennen vuotta 1940. Lennin nimipäivä on vuodesta 2010 lähtien 28. syyskuuta. Sama päivä oli vuosina 1705–1907 Leonardin nimipäivä, kuten on suomenruotsalaisen almanakan mukaan edelleen. == Tunnettuja Lennejä == * Lenni Hämeenaho (s. 2004), jääkiekkoilija *Lenni Hämäläinen (s. 2002), jääkiekkoilija * Lenni Killinen (s. 2000), jääkiekkoilija * Lenni Laakso, Unto Karri (1898–1957), toimittaja, kirjailija ja runoilija * Lenni Lainesalo (1929–2018), jääkiekkoilija ja jalkapalloilija * Lenni Linnala (1878–1947), sotilaskapellimestari * Lenni- Kalle Taipale (s. 1978), jazzpianisti ja -säveltäjä * Lenni Tiihonen (s. 2004), jääkiekkoilija * Lenni Vihelä (k. 1918), rautatieläinen ja punakaartilainen * Lenni Viitala (1921–1966), painija ja olympiamitalisti == Kuvitteellisia Lennejä == * Lenni Morris, tv-sarjassa Uusi päivä == Nimen muita merkityksiä == * Lenni Lokinpoikanen, suosittu Ella ja Aleksi -lastenlaululevyn kappale (säv., san. Sampo Haapaniemi & Markus Koskinen, Warner Music 2004) ==Lähteet== Luokka:Etunimet
Gheorghe Berceanu

Gheorghe Berceanu (28. joulukuuta 1949 – 30. elokuuta 2022) oli romanialainen kreikkalais-roomalaisen tyylin painija. Berceanu voitti painoluokassaan 48-kiloisissa olympiakultaa 1972 Münchenin olympialaisissa, missä hän kohtasi loppuottelussa iranilaisen Rahim Aliabadin. Neljä vuotta myöhemmin 1976 Montrealin olympialaisissa hän saavutti hopeaa hävittyään finaalissa Neuvostoliiton Aleksei Šumakoville. Berceanu voitti lisäksi kaksi maailmanmestaruutta: 1969 Mar del Platasta ja 1970 Edmontonista, sekä kaksi Euroopan-mestaruutta: 1970 Berliinistä ja 1973 Helsingistä. 1975 Minskin MM- kisoissa hän jäi hopealle. Vuonna 1968 Berceanu voitti Balkanin kisoissa kultamitalin 52 kilogramman painoluokassa. Berceanu lopetti uransa Montrealin olympialaisiin. ==Lähteet== * Gheorghe Berceanu FILA:n tietokannassa * Romanian painiliiton sivut ===Viitteet=== Luokka:Romanialaiset olympiavoittajat Luokka:Romanialaiset kreikkalais-roomalaisen tyylin painijat Luokka:Vuonna 1949 syntyneet Luokka:Vuonna 2022 kuolleet
Roomin neliö

Roomin neliö on n × n taulukko, jonka soluihin on järjestetty n+1 erilaista oliota siten, että: # Jokainen taulukon solu on joko tyhjä tai se sisältää järjestämättömän parin olioista # Jokainen olio esiintyy kerran ja vain kerran joka rivillä ja sarakkeessa (vrt. Sudoku) # Jokainen olioista muodostettu järjestämätön pari esiintyy tasan kerran taulukossa. Alla on esimerkki seitsemännen asteen (n=7) Roomin neliöstä, joka on täytetty kokonaisluvuilla nollasta seitsemään: 0,7 1,5 4,6 2,3 3,4 1,7 2,6 0,5 1,6 4,5 2,7 0,3 0,2 5,6 3,7 1,4 2,5 1,3 0,6 4,7 3,6 2,4 0,1 5,7 0,4 3,5 1,2 6,7 Roomin neliö on saanut nimensä professori Thomas Gerald Roomin (1902-1986) mukaan. On todistettu, että Roomin neliö astetta n on olemassa jos ja vain jos n on pariton, ei kuitenkaan 3 tai 5. == Lähteet == * * Luokka:Kombinatoriikka
Merkitsevä aallonkorkeus

Merkitsevä aallonkorkeus on veden aaltojen korkeutta kuvaava suure {H_s}. Se tarkoittaa kokeneiden merenkulkijoiden silmämääräisesti arvioimaa yksittäisten aaltojen korkeuksista laskettua arvoa metreinä. Useiden aaltojen, aallonpohjasta niiden huippuun arvioitujen, suuruusjärjestykseen asetettujen, suurimman kolmanneksen metrimääristä lasketaan keskiarvo.http://www.itameriportaali.fi/fi/tietoa/yleiskuvaus/veden_liikkeet/aallot/fi_FI/merkitseva- aallonkorkeus/ Aallonkorkeuksia mitataan yleisesti merialueilla mittauspoijuilla. Itämerenkin alueella on mitattu mittalaittein yli 7 m:n suuruisia yksittäisiä aaltoja usein. Vain kovimmilla myrskyillä merkitsevä aallonkorkeus ylittää Suomenlahdella 5 m, Selkämerellä 6,5 m ja Perämerellä 3 m.http://www.itameriportaali.fi/fi/tietoa/yleiskuvaus/veden_liikkeet/aallot/fi_FI/aaltoennatyksia/ Koska aallot ovat hyvin erisuuruisia voi olla, että suurin yksittäinen aalto on hyvinkin kaksinkertainen merkitsevään aallonkorkeuteen nähden. Pitkällä ajanjaksolla tarkasteltuna aaltojen korkeuden tilastollinen jakautuma noudattaa suunnilleen Rayleigh'n jakautumaa.http://www.vosesoftware.com/ModelRiskHelp/index.htm#Distributions/Continuous_distributions/Rayleigh_distribution.htm Aallokon korkeuteen vaikuttavat tuulen nopeus, tuulen pyyhkäisymatka, eli sen matkan pituus, jonka tuuli on vapaasti voinut veteen vaikuttaa, sekä veden ja ilman lämpötilaero. Kun vesi on ilmaa lämpimämpää, aallot kasvavat nopeammin kuin päinvastaisessa tilanteessa. Merellä ja sisävesillä aallokko syntyy suunnilleen samalla tavalla. Veden lämpötila yksinään, tai veden suolapitoisuus eivät juuri vaikuta aallokon korkeuteen. Veden syvyys vaikuttaa aaltojen korkeutta suurentavasti, jos syvyys on pienempi kuin puolet aaltojen huippujen välimatkasta.http://www.itameriportaali.fi/fi/tietoa/yleiskuvaus/veden_liikkeet/aallot/fi_FI/aaltojen- elinkaari/ == Lähteet == Luokka:Aallot (vesi)
Gerhard Rohlfs

Gerhard Rohlfs (14. heinäkuuta 1892 Berliini − 12. syyskuuta 1986 Tübingen) oli saksalainen kielitieteilijä, joka tutki erityisesti romaanisia kieliä. Hän opetti romaanisia kieliä ja kirjallisuutta Tübingenin ja Münchenin yliopistoissa. == Julkaisuja == *Rohlfs, Gerhard: Romanische Sprachgeographie: Geschichte und Grundlagen, Aspekte und Probleme mit dem Versuch eines Sprachatlas der romanischen Sprachen; München: C.H. Beck 1971 *Historische Grammatik der italienischen Sprache und ihrer Mundarten, 3 Bde., Bern: Francke 1949-54; Neubearb. unter dem Titel Grammatica storica della lingua italiana e dei suoi dialetti, 3 Bde., Turin: Einaudi 1966-69 und mehrere Nachdrucke *Rätoromanisch. Die Sonderstellung des Rätoromanischen zwischen Italienisch und Französisch; eine kulturgeschichtliche und linguistische Einführung. München: Beck 1975 [Handbücher für das Studium der Romanistik] ISBN 3-406-05730-6 *Sermo vulgaris Latinus. Vulgärlateinisches Lesebuch. Tübingen: Niemeyer 1951 [Sammlung kurzer Lehrbücher der romanischen Sprachen und Literaturen; 13] *Lexicon graecanicum Italiae inferioris. 2., erw. u. völlig neubearb. Aufl. Tübingen: Niemeyer 1964 (1. Aufl. u.d.T.: Etymologisches Wörterbuch der unteritalienischen Gräzität) *Nuovo dizionario dialettale della Calabria. Con repertorio italo-calabro. Nuova ed. interamente rielab., ampl. ed aggiornata, 3. rist. Ravenna: Longo 1982 *Soprannomi siciliani. Palermo 1984 (Centro di Studi Filologici e Linguistici Siciliani. Lessici siciliani ; 2) Luokka:Saksalaiset kielitieteilijät Luokka:Vuonna 1892 syntyneet Luokka:Vuonna 1986 kuolleet
Hiiohoi!

Hiiohoi! on Kotkassa vuonna 2008 ilmestymisen aloittanut ilmaisjakelulehti, jonka toiminta keskeytettiin helmikuussa 2009 finanssikriisin aiheuttaman taloustaantuman vuoksi. Lehteä jaettiin Kotkan, Haminan, Pyhtään, Virolahden sekä Miehikkälän kotitalouksiin. Lisäksi Hiiohoi!:lla oli noutopisteitä Loviisassa. Hiiohoi! ilmestyi kerran viikossa keskiviikkoisin. Lehden verkkosivuilla on mahdollista lukea Hiiohoi!:n näköislehteä. Hiiohoi!:n lisäksi Kotkassa julkaistaan toista ilmaisjakelulehteä, Ankkuria. Lehti on poliittisesti sitoutumaton, mutta se kertoo olevansa toiminnallisesti sitoutunut Etelä-Kymenlaakson kehittämiseen. Kotkalaiset kokoomuspoliitikot Jari Elomaa, Rauli Ylimäki ja kouvolalalainen toimittaja Asko Vatanen ovat Hiiohoi!:n perustajia ja omistajia. Vatanen toimii myös lehden päätoimittajana. == Lähteet == == Aiheesta muualla == * Hiiohoin kotisivu Luokka:Kotkan media Luokka:Suomalaiset kaupunkilehdet
Viktor Igumenov

Viktor Mihailovitš Igumenov (s. 10. maaliskuuta 1943 Omsk) on neuvostoliittolainen kreikkalais-roomalaisen tyylin painija. Igumenov voitti urallaan kaikkiaan viisi maailmanmestaruutta. 78 kilogramman painoluokassa hän voitti MM-kultaa 1966 Toledossa, missä loppuottelussa oli vastassa romanialainen Florea Ciorcila, ja 1967 Bukarestissa (loppuotteluvastustaja DDR:n Rudolf Vesper). 74 kilogramman painoluokassa Igumenov voitti maailmanmestaruuden 1969 Mar del Platassa kukistettuaan loppuottelussa Suomen Eero Tapion, 1970 Edmontonissa, finaalissa vastassa oli Saksan liittotasavallan Werner Schröter, ja 1971 Sofiassa, missä finaalissa oli vastassa Jugoslavian Momir Kecman. Euroopan-mestaruuden Igumenov voitti 1970 Berliinissä. Igumenovin kaikki kuusi arvokisamitalia ovat kultaisia. Aktiiviuransa jälkeen Igumenov jatkoi toimintaa painin parissa. Hän julkaisi lukuisia painiin ja kamppailu-urheiluun liittyviä teoksia ja toimi valmennustehtävissä. Vuonna 1992 Igumenov suoritti tohtorintutkinnon pedagogiikan alalta. ==Lähteet== * Viktor Igumenov FILA:n tietokannassa * http://slovari.yandex.ru/dict/olympic/article/olymp/ol12/ol1-2998.htm Luokka:Neuvostoliittolaiset kreikkalais-roomalaisen tyylin painijat Luokka:Vuonna 1943 syntyneet Luokka:Elävät henkilöt
The Needles

The Needles oli 1960-luvulla toiminut helsinkiläinen yhtye, joka teki vuonna 1965 singlet ”A Dying Man / Hang Around Girl” ja ”You Turned Me Down / Where Can She Be”. Yhtyeen tunnetuimmat jäsenet olivat Eero Lupari ja Nono Söderberg. The Needles hajosi Luparin liityttyä Topmostiin ja Söderbergin The Boysiin. The Needles palasi esiintymislavoille 1990- ja 2000-lukujen taitteessa. Yhtye julkaisi myös vuonna 1999 rautalankavaikutteista materiaalia sisältäneen EP:n Instrumental Case #1. == Kokoonpano == *Rolf (Rolle) Aschan – laulu *Eero Lupari – kitara ja laulu *Harri Uitto – kitara *Nono Söderberg – bassokitara *Jari Leminen – rummut == Diskografia == === EP:t === * Instrumental Case #1 (Ding Dong Song, 1999) === Singlet === * ”A Dying Man / Hang Around Girl” (Scandia, 1965) * ”You Turned Me Down / Where Can She Be” (Scandia/Ariola, 1965) == Lähteet == == Aiheesta muualla == * The Needlesin tuotanto Suomen äänitearkistossa Needles, The
Craig Jones (ratamoottoripyöräilijä)

Craig Jones (16. tammikuuta 1985 Northwich, Cheshire – 4. elokuuta 2008 Lontoo) oli englantilainen ratamoottoripyöräilijä. Hän ajoi Supersport- luokassa. Jonesin talli oli Reve Ekerold Honda Team, joka käyttää Hondan pyöriä. == Ura == Jones aloitti uransa vuonna 1996 ja voitti kyseisenä vuonna British Junior Mini Moto -sarjan voittamalla kaikki kahdeksan osakilpailua. Seuraavana vuonna hän voitti vanhemmille suunnatun British Senior Mini Moto -sarjan. Seuraavat neljä vuotta hän ajoi ilman suurempia voittoja, kunnes vuonna 2002 hän voitti British Junior Superstockin. Seuraavaksi kaudeksi hän siirtyi ajamaan British Supersportia, ollen seitsemäs. Kaudella 2004 hän sijoittui kahdeksanneksi. Vuoden 2005 hyvät esitykset British Supersportissa toivat hänelle villin kortin kahteen World Supersport -luokan osakilpailuun. Hän käytti mahdollisuudet hyväkseen ja nousi ajamaan Superbike World Championshipiä kaudelle 2006 Foggy Petronas Superbikes -talliin. Kausi toi hänelle enemmän kokemusta kuin menestystä.Tribute to... Craig Jones Kaudelle 2007 hän siirtyi ajamaan Supersport-luokkaan. Kauden päätyttyä hänen lopullinen sijoituksensa oli viides. == Kuolema == Kohtalon kilpailu pidettiin 3. elokuuta 2008 Englannissa, Brands Hatchin radalla. Kilpailun aikaan olosuhteet olivat epävakaat, ja tihkusateen vuoksi kisa keskeytettiin punaisella lipulla joksikin aikaa. Pienen tauon jälkeen kisaa kuitenkin jatkettiin. Kilpailun aikana Jones kaatui ja takana tullut australialainen Honda-kuski Andrew Pitt törmäsi Jonesin päähän. Hänet kuljetettiin välittömästi Royal Londonin sairaalaan, mutta lääkärit eivät voineet tehdä asialle yhtään mitään.Craig Jones: 1985-2008 Kilpailu keskeytettiin kokonaan Jonesin kaatumisen jälkeen. Lopputulokset määräytyivät ulosajoa edeltäneen kierroksen tuloksilla.Vesa Kallio pisteille traagisessa kilpailussa,Valkeakosken sanomat 5.8.2008, s. 12 Näin ollen brittiläisen Jonathan Rean voittaman kilpailun toiselle sijalle sijoittui Jones, joka nousi MM-pisteissä viidenneksi. Viikko surman jälkeen englantilainen Cal Crutchlow kunnioitti edesmennyttä Jonesia ajamalla tämän kypärä päässään Knockhillin radalla.Crutchlow to honour best mate Jones == Lähteet == Luokka:Brittiläiset ratamoottoripyöräilijät Luokka:Moottoriurheilussa surmansa saaneet kuljettajat Luokka:Vuonna 1985 syntyneet Luokka:Vuonna 2008 kuolleet
Ruskan jälkeen

Ruskan jälkeen on vuonna 1979 ensi-iltansa saanut suomalainen draamaelokuva, jonka on ohjannut Edvin Laine. Ruskan jälkeen pohjautuu Kalle Päätalon Koillismaa-kirjasarjan päätösromaaniin Mustan lumen talvi. Elokuva oli vuoden 1979 toiseksi katsotuin Suomessa 357 044 katsojallaan. Tarinassa uusi aika voivuorineen ja pakettipeltoineen ihmetyttää Koillismaan asukkaita, mutta vaikka nälkä on selkosesta kadonnut, hautaa lumi alleen sadon ja toiveet ja koituu porojen kuolemaksi. Pitkäaikainen työttömyys pahenee ja yhä useamman on pakko lähteä työn hakuun Ruotsiin. Ruskan hehku ja suomalaisen luonnon kauneus näyttävät parhaimmillaan elokuvassa, joka kertoo Sammalsuon Elman ja Kaukon sekä heidän läheistensä kuohuvista ja seesteisistä hetkistä. 2010-luvulla arvioitiin, että elokuva ei kuulu Laineen parhaimpiinArto Pajukallio, Elokuvat, Helsingin Sanomat 28.5.2011, sivu D 9 vaan on lähinnä väsynyttä myöhäiskauttaHenri Waltter Rehnström, Ohjaajamestarin ote herposi, Tv-maailma, 21/2011 sivu 5. Kritiikeissä pidetään tyylirikkona Päätalon romaanin tekstin sovittamista paikoin komedian muotoon ja elokuvaa yleisesti tyylillisesti esimerkkinä vanhahtavasta pirttirealismista, kahdenkymmenen vuoden takaisesta elokuvanteosta. Kaukon ja Senjan lemmenkohtaukset on kuitenkin toteutettu ”uskomattoman intiimisti”. ==Näyttelijät== ==Lähteet== Luokka:Suomalaiset draamaelokuvat Luokka:Edvin Laineen ohjaamat elokuvat Luokka:Suomalaiset romaaneihin perustuvat elokuvat Luokka:Vuoden 1979 suomalaiset elokuvat Luokka:Kalle Päätalon teosten sovitukset
Bob Schooley

Robert Schooley on Emmy-ehdokkuuden saanut yhdysvaltalainen televisiokäsikirjoittaja ja tuottaja, joka tunnetaan parhaiten Mark McCorklen kanssa luomasta Kim Possible -animaatiosarjasta. Uransa aikana Schooley on usein työskennellyt Disneyn tuotannoissa yhdessä McCorklen kanssa. Sarjan Turtles – mutanttikilpikonnat jälkeen hän on työskennellyt muun muassa seuraavissa animaatioissa: Hopon poppoo, Jafarin paluu, Herkules, Buzz Lightyear Avaruusranger: Seikkailu alkaa ja The Penguins of Madagascar. ==Lähteet== ==Aiheesta muualla== * TV.com Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Henry C. Gordon

Henry C. Gordon (23. joulukuuta 1925 - 24. syyskuuta 1996) oli X-20 Dyna- Soarin astronautti ja Yhdysvaltain ilmavoimien eversti. Gordon syntyi Valparaisossa, Indianassa. Hän valmistui luonnontieteiden kandidaatiksi Purduen yliopistosta vuonna 1950. Vuonna 1966 hän sai kauppatieteiden maisterin paperit University of Southern Californiasta. Gordon oli naimisissa ja hänellä oli neljä lasta. Gordon valittiin astronautiksi X-20 Dyna-Soar -ohjelmaan huhtikuussa 1960 ja aloitti harjoittelun ilmavoimain testikeskuksessa Edwards Air Force Basessa, Kaliforniassa. Hän jätti astronautin työt, kun X-20 Dyna-Soar -ohjelma peruttiin 10. joulukuuta 1963, lentämättä ainuttakaan lentoa. Gordon lensi taistelutehtäviä Vietnamin ja Korean sodissa. Dyna-Sour ohjelman lopettamisen jälkeen hän toimi vielä yhdysvaltain ilmavoimissa, josta hän jäi eläkkeelle everstinä. == Lähteet == == Aiheesta muualla == * Gordon, Henry C. Gordon, Henry C. Gordon, Henry C.
Maatalouslakot 1917

Maatalouslakot vuonna 1917 olivat Suomen sisällissotaan johtaneeseen kehitykseen liittyneitä työtaisteluita, jotka alkoivat keväällä 1917. Maataloustyöntekijät olivat vanhastaan olleet isännistä riippuvaisia: työaika- ja palkkaneuvotteluja ja muita työsuhteen järjestämiseen liittyviä molemminpuolisia neuvotteluja ei alalla tunnettu. Maaliskuun vallankumouksen jälkeen työläiset ryhtyivät vaatimaan 8-tuntista työpäivää, minkä toteuttamisen monet isännät torjuivat jyrkästi vedoten maatalouselinkeinon erityisluonteeseen.Soikkanen 1967 s. 45 Tilanteen kärjistyttyä osapuolet syyttelivät toisiaan taipumattomuudesta ja neuvotteluhaluttomuudesta. Työläiset tehostivat vaatimustaan lakkoilemalla, ja lakkojen yhteydessä esiintyi levottomuuksia rikkureita vastaan. Levottomuuksien estämiseksi isännät perustivat suojelusvartioita, jotka olivat suojeluskuntien alkuna. Samoihin aikoihin perustettiin Maataloustuottajain keskusliitto. Lakkoja ei esiintynyt kovin laajoilla seuduilla Suomessa. Kyse oli lähinnä Etelä-Suomen, Varsinais-Suomen ja Satakunnan suurtila-alueista. Kaupunkien työväestön piirissä vallitsi näkemys, jonka mukaan korkeat kuluttajahinnat ja mustan pörssin kauppa olivat osoitus maataloustuottajien ahneudesta. Eri osapuolten lehdistö käsitteli tapahtumia hyvin eri tavoin. Työväenlehtien näkemyksistä kauimpana eivät olleet Maalaisliiton lehdet, jotka kirjoittivat lakoista ylipäänsä vähemmän ja varovammin, vaan Maalaisliittoa oikeistolaisemmat vanha- ja nuorsuomalaiset lehdet.Soikkanen 1967 s. 51 Vuoden 1917 maatalouslakkojen yhteydessä tapahtui ainakin kaksi aseellista välikohtausta, joista toinen johti yhden ihmisen kuolemaan. Huittisten meijerikahakassa 13. heinäkuuta maanviljelijöiden suojeluskaarti avasi tulen lakkolaisia vastaan haavoittaen seitsemää ihmistä. Kuukautta myöhemmin Ypäjän kahakassa Karon talon isännän paikalle kutsuma poliisi ampui 21-vuotiaan työmies Simo Saarikon.Soikkanen 1967 s. 52, 54 ==Lähteet== * Hannu Soikkanen (1967): Kansalaissota dokumentteina. ISBN 951-30-1019-8. === Viitteet === Luokka:Lakot Suomessa Luokka:Suomen politiikka 1910-luvulla‎ Luokka:1917 Luokka:1918
Lintulahden taistelu

Lintulahden taistelu käytiin Suomen sodan aikana 3. heinäkuuta vuonna 1808 Lintulahdella Kyyjärvellä Keski-Suomessa. Lintulahdella sijaitsi Vaasaan ja Kokkolaan johtavien maanteiden risteys. Taistelussa vastakkain olivat majuri Otto von Fieandtin johtama 650 miehen suomalainen osasto ja eversti Jegor Vlastovin vahvuudeltaan kaksinkertainen venäläinen osasto. Von Fieandt eteni Kannuksesta Ullavan kautta Perhoon ja saatuaan vahvistuksia hän miehitti Lintulahden tienristeyksen katkaisten samalla Kokkolan suunnalta perääntyvien venäläisten tärkeän huolto- ja yhdystien. Venäläiset aloittivat taistelun puolilta päivin valtaamalla Lintulahden kylän. Vlastov määräsi 120 sotilaan ampumaketjun jäämään Vaasaan johtavan tien suuntaan. Lisäksi hän piilotti reservin tien eteläpuolelle purolinjojen väliseen painanteeseen. Noin klo 14.00 taistelukenttää piiskasi rankkasade. Vlastov määräsi osaston 24. jääkärirykmentistä koukkaamaan lännen puolelta. Von Fianadt oli asettanut länteen kaksi savolaisjoukkuetta sivuston turvaksi, jotka torjuivat koukkausyrityksen. Rankkasade esti tykkien käytön, joten von Fieandt käski pistinhyökkäyksen kohti Lintulahden kylää. Hyökkäys sekoitti venäläisten rivit ja Fieandtin joukot saivat kylän ja risteysalueen hallintaan. Vlastov käski tien eteläpuolella olleet reservit, jotka olivat suojelleet aseitaan kastumiselta, liikkeelle. Reservi ampui yhteislaukauksen ja ryntäsivät pistinrynnäkköön. Von Fieandt antoi perääntymiskäskyn ja joukot vedettiin jokilinjan taakse turvaan. Savolaisjoukkueet oli vähällä jäädä mottiin, mutta ne pakenivat lopulta pimeyden turvin ja palasivat aikansa harhailtuaan takaisin Fieandtin joukkoihin. Von Fieandt joutui perääntymään Perhoon. Suomalaisten tappiot Lintulahden taistelussa olivat 141 miestä, joista 24 kaatunutta. Venäläisten tappiot olivat kaatuneina ja haavoittuneina kaksi kertaa suuremmat. == Lähteet == * Reino Kallio: Vanhan Saarijärven historia, s. 499–500. Jyväskylä, 1972. * Pekka Kemppainen: Suomen sota 200 v * === Viitteet === == Aiheesta muualla == * O. Talasmo : Lintulahti, sukutarina, Helsingin Sanomat, 21.08.1938, nro 223, s. 37, Kansalliskirjaston digitaaliset aineistot Luokka:Suomen sodan taistelut Luokka:Kyyjärvi Luokka:Vuoden 1808 sotahistoria Luokka:Keski-Suomen historia